KISKŐRÖS VÁROS POLGÁRMESTERE
ELŐTERJESZTÉS

(a Képviselő-testület 2024. március 20.-i ülésére)

TÁRGY: 
A KISKŐRÖS, POZSONYI U. 2. SZÁM ALATTI INGATLAN MEGHATÁROZOTT TERÜLETRÉSZÉNEK INGYENES HASZNÁLATBA ADÁSA A MAGYAR NEMZETI VAGYONKEZELŐ ZRT. RÉSZÉRE
A Képviselő-testület a 28/2024. számú határozatával döntött arról, hogy a Kiskőrös, Pozsonyi utca 2. szám alatti ingatlan földszintjén található 231 m2 területrészt, valamint az emelet 1. számú 35 m2 és 2. számú 28 m2 helyiségeket (a továbbiakban: Ingatlanrész) ingyenesen használatba adja a Magyar Nemzeti Vagyonkezelő Zrt. (a továbbiakban: MNV Zrt.) részére, a földhivatal kiskőrösi szervezeti egységének elhelyezése céljából. Az Ingatlanrész 2024. április 01. napjától kerül átadásra az MNV Zrt. részére.
A földhivatal elhelyezéséhez szükséges előkészítő feladatok elvégzését a Bács-Kiskun Vármegyei Kormányhivatal (a továbbiakban: Kormányhivatal) koordinálja.
A földhivatali feladatellátás biztosítása érdekében az Ingatlanrészben szükséges felújítási munkák (festés, erős és gyengeáramú villamos hálózat fejlesztése) elvégzése. A felújításhoz kapcsolódó költségeket a Kormányhivatal viseli.
A földhivatali feladatellátás mint állami feladat infrastrukturális biztosítása érdekében, a vonatkozó jogszabályok értelmében az Ingatlanrész ingyenes használatba adása tárgyában a szerződéses feltételekről Kiskőrös Város Önkormányzatával, mint tulajdonossal a Magyar Nemzeti Vagyonkezelő Zrt., mint tulajdonosi joggyakorló köt megállapodást.
Fentiekre tekintettel javasolom, hogy a Képviselő-testület a határozat-tervezetben foglaltak szerint döntsön.

Kiskőrös, 2024. március 11.

Domonyi László sk.


polgármester

HATÁROZAT-TERVEZET
A Képviselő-testület

1. egyetért azzal, hogy Kiskőrös Város Önkormányzata a nemzeti vagyonról szóló 2011. évi CXCVL. törvény 11. § (13) bekezdése alapján 2024. április 1. napjával határozatlan időtartamra ingyenesen használatba adja a kizárólagos tulajdonát képező 3138 hrsz alatt nyilvántartott, 683 m2 alapterületű, kivett közösségi és kulturális egység és irodák rendeltetésű, természetben Kiskőrös, Pozsonyi utca 2. szám alatti ingatlan területéből a földszinti alaprajzon jelölt 231 m2, az emeleti alaprajzon jelölt 1. számú 35 m2 és a 2. számú 28 m2 területű helyiségeket a Magyar Állam képviseletében a tulajdonosi jogokat gyakorló Magyar Nemzeti Vagyonkezelő Zártkörűen működő Részvénytársaság (székhely: 1133 Budapest, Pozsonyi út 56., adószám: 14077340-2-44, a továbbiakban: MNV Zrt.) részére, a határozat-tervezet mellékletét képező ingyenes használati megállapodásban foglalt feltételekkel.
2. felhatalmazza a polgármestert az ingyenes használati megállapodás aláírására és a kapcsolódó jognyilatkozatok megtételére.

